Epohh
Epohh on teatav ajahetk (tavaliselt minevikus), mida astronoomias kasutatakse aja mõõtmisel viitepunktina. Arvutuste lihtsustamiseks kasutavad astronoomid tavaliselt aja esitamiseks arvutustes päevade arvu, mis on möödunud teatavast kindlast ajahetkest. Seda põhimõtteliselt suvaliselt valitud "alguspunkti" nimetataksegi epohhiks.
Epohhi märgitakse astronoomilistes materjalides ja kataloogides tavaliselt koos ekvaatoriliste koordinaatidega, sest tähistaeva objekti ekvaatorilised koordinaadid muutuvad ajas (ehkki aeglaselt). Trükitud tähekaartidele või -atlastele on tavaliselt märgitud, et need kehtivad kindla epohhi kohta.
Praegu kõige menukam kasutatav epohh on J2000.0, (juuliuse aasta 2000.0), mis peaaegu täpselt vastab 1. jaanuarile 2000, 12:00 keskpäeval UTC järgi. Teised tuntumad epohhid on B1900 ja B1950.
toetab katalooge, milles arvestatakse aega J2000.0 ja B1950.0 epohhi järgi.